ซาโมซา

ซาโมซา (อักษรโรมัน: samosa; ) เป็นขนมทำจากแป้งอบหรือทอดสอดใส้ โดยใส้ทำมาจากวัตถุดิบหลายชนิด เช่น มันฝรั่ง, หอมใหญ่ และ ถั่วเขียว ใส่เครื่องเทศ ซาโมซามีหลายรูปแบบ ทั้งสามเหลี่ยม โคน จันทร์ครึ่งเสี้ยว โดยทั่วไปนิยมทานซาโมซาเคียงกับชัตนีย์ ซาโมซาอาจมีที่มาตั้งแต่สมัยยุคกลางหรือก่อนหน้านั้น ซาโมซาเป็นอาหารจานนิยมของเอเชียใต้, ตะวันออกกลาง, เอเชียกลาง, แอฟริกาตะวันออก เป็นต้น

คำว่า samosa มาจากภาษาฮินดี สโมสา ('' ), ซึ่งสามารถย้อนรากไปได้ถึงภาษาปาห์ลาวีคำว่า  () ซึ่งแปลว่า "ขนมแป้งรูปสามเหลี่ยม" นอกจากนี้ยังมีขนมแป้งคล้ายกัน เรียกว่า  ในภาษาอาหรับ ในตำราอาหารอาหรับยุคกลางบางครั้งสะกดว่า  ส่วนในแอฟริกาใต้นิยมใช้คำสะกดว่า samoosa

ซาโมซามีที่มาจากเอเชียกลาง ปรากฏการกล่าวถึงซาโมซาเก่าที่สุดในบทกวียุคอับซาซิด โดยกวี Ishaq al-Mawsili เขียนเชิดชู sanbusaj ส่วนสูตรอาหารพบในตำราอาหารของอาหรับยุคศตวรรษที่ 10-13 ภายใต้ชื่อต่าง ๆ เช่น sanbusak, sanbusaq และ sanbusaj ซึ่งล้วนเป็นคำที่มีรากมาจากคำภาษาเปอร์เซีย  ในอิหร่าน ซาโมซาเป็นที่นิยมจนถึงศตวรรษที่ 16 แต่ในศตวรรษที่ 20 ความนิยมมีอยู่แค่ในบางแคว้นเท่านั้น (เช่น  ใน Larestan) Abolfazl Beyhaqi (995–1077) นักประวัติศาสตร์ชาวอิหร่านระบุถึงซาโมซาในหนังสือประวัติศาสตร์ Tarikh-e Beyhaghi

อ้างอิง 

อาหารอินเดีย
อาหารว่าง
อาหารแอฟริกา
อาหารตะวันออกกลาง
อาหารทอดในน้ำมันท่วม